مکانات اور شہری غریبی کے خاتمے کی وزارت
مکانات اور شہری امور کی وزارت کے سکریٹری نے، پی ایم اے وائی  کے تحت سی ایس ایم سی کی 57 ویں میٹنگ کی صدارت کی
پانچ ریاستوں میں تعمیر کے لئے 1.07 لاکھ مکانات کی پروجیکٹ تجاویز منظور کی گئیں
ملکی اختراعی عمارتی سامان اور تعمیری ٹیکنالوجی سے متعلق کمپینڈیم کا اجراء
مکانات اور شہری امور کی وزارت کے سکریٹری جناب درگا شنکر مشرا نے 23 دسمبر 2021 کو نئی دہلی میں منعقدہ پردھان منتری آواس یوجنا  کے تحت منظوری اور نگرانی سے متعلق مرکزی کمیٹی سی ایس ایم سی کی 57 ویں میٹنگ کی صدا رت کی۔ پی ایم اے وائی  کے مختلف زاویوں کے تحت آندھرا پردیش، مدھیہ پردیش، مہاراشٹر، پڈو چیری اور اترا کھنڈ میں تعمیر کے لئے 1.07 لاکھ مکانات کی پروجیکٹ تجاویز منظور کی گئیں۔ مکانات اور شہری امور کی وزارت کے سکریٹری نے دیگر ریاستوں میں پی ایم اے وائی  کے نفاذ کے کام کاج کا بھی جائزہ لیا۔
میٹنگ کی صدارت کرتے ہوئے مکانات اور شہری امور کی وزارت کے سکریٹری نے ریاستوں / مرکز کے زیر انتظام خطوں میں مکانات کی بنیاد رکھنے اور تعمیر سے متعلق معاملات پر بات چیت کی۔ انہوں نے ریاستوں / مرکز کے زیر انتظام خطوں کے افسروں کو ہدایت دی کہ وہ اپنے متعلقہ علاقوں میں مکانات کی تعمیر کے کام میں تیزی لائیں۔ انہوں نے کہا کہ بنیاد رکھنا ریاستوں / مرکز کے زیر انتظام خطوں کی پہلی ذمہ داری ہونی چاہئے ۔ اس کے بعد جن مکانات کی بنیاد رکھی جائے، ان کی 100 فیصد تکمیل پر توجہ مرکوز کی جائے۔ ریاستوں / مرکز کے زیر انتظام خطوں شہر در شہر مانگ کے پورے کئے جانے کا اعلان بھی کرنا چاہئے۔
مکانات اور شہری امور کی وزارت کے سکریٹری نے ایل ایچ پی ریاستوں سے کہا کہ وہ بھارت کے معاملے میں لاگو کرنے کے لئے ایل ایچ پی ٹیکنالوجیز کو فروغ دیں۔ انہوں نے ریاستی افسروں کو یہ ہدایت دی کہ وہ طلباء ،پروفیشنل اور دیگر متعلقین کو ٹیکنو گراہی کے طور پر رجسٹر کئے جانے کی حوصلہ افزائی کریں تاکہ لوگ ان ٹیکنالوجیز کے استعمال کو سیکھ سکیں۔ انہوں نے تمام ریاستوں / مرکز کے زیر انتظام علاقوں سے درخواست کی کہ ایل ایچ پی سائٹو ں کو دیکھیں اور اس کا مطالعہ کریں۔ انجینئروں اور شہری منصوبہ کاروں کو ٹیکنو گراہی ماڈیول کے ذریعہ تربیت دی جائے۔
اس مشن کے تحت منظور کئے گئے مکانات کی کُل تعداد اب 1.14 کروڑ ہے، جن میں سے 91 لاکھ مکانات کی تعمیر کے لئے بنیاد رکھی جا چکی ہے اور 53 لاکھ سے زیادہ مکانات مکمل ہو چکے ہیں اور استفادہ کنندگان کے سپرد کئے جا چکے ہیں۔ اس مشن کے تحت مجموعی طور پر 7.52 لاکھ کروڑ روپے کی سرمایہ کاری کی گئی ہے، جس میں 1.85 لاکھ کروڑ روپے کی مرکزی امدا د شامل ہے۔ اب تک 1.14 لاکھ کروڑ روپے کی مرکزی امداد جاری کی جا چکی ہے۔
سی ایس ایم سی میٹنگ میں ناگالینڈ کے دیما پور میں اور جموں کے کوٹ بھلوال میں ڈیمانسٹریشن ہاؤسنگ پروجیکٹوں  کی تعمیر کے لئے بھی منظوری دی گئی ہے۔ یہ دونوں پروجیکٹ پی ایم اے وائی  کے ٹیکنالوجی سب مشن حصے کے تحت نئی / متبادل ٹیکنالوجی استعمال کرکے تعمیر کئے جائیں گے۔ ڈی ایچ پی ٹیکنالوجی کے ماڈل ہاؤسنگ پروجیکٹ ہیں، جو اس کے میدانی سطح پر نفاذ کو ظاہر کرتے ہیں اور ان کو مکانات کے شعبے کے پریکٹشنرز اور طلباء کی آن سائٹ تربیت کے لئے ایک پلیٹ فارم کے طور پر بھی استعمال کیا جاتا ہے۔ اب تک 6 ڈی ایچ پی مکمل کئے جا چکے ہیں اور ملک کے مختلف حصوں میں 4 تعمیر کئے جا رہے ہیں۔
دیما پور میں آئندہ ڈی ایچ پی کو کام کاجی خواتین کے ہاسٹل کے طور پر استعمال کیا جائے گا، جب کہ کوٹ بھلوال میں اس کو دیگر بنیادی ڈھانچہ سہولتوں کے ساتھ کرائے کی بنیاد پر ایک اسپورٹس ہاسٹل کے طور پر استعمال کیا جائے گا۔
سی ایس ایم سی نے آئی آئی ٹی کھڑگ پور کے ذریعہ جمع کرائے گئے کم لاگت والے بانس کے مکانوں کے پروجیکٹ کے لئے آشا انڈیا کے تحت انکیو بیشن سپورٹ کے واسطے ایک تجویز کو بھی منظوری دی ہے۔
اس موقع پر ملکی اختراعی عمارتی سامان اور تعمیری ٹیکنالوجی کے بارے میں ایک کمپینڈیم بھی مکانات اور شہری امور کی وزارت کے سکریٹری نے جاری کیا۔ اس میں تقریبا 84 ٹیکنالوجیز کی تفصیل فراہم کرائی گئی ہے، جن کی 5 سے 7 اکتوبر 2021 تک لکھنو میں چلنے والے انڈین ہاؤسنگ ٹیکنالوجی میلے  کے دوران نمائش کی گئی۔ یہ ملک بھر میں زمینی سطح پر لاگو کئے جانے کے لئے ٹیکنالوجیز کی معلومات فراہم کرانے کے لئے ایک مفید وسیلے طور پر کام کرے گی۔ یہ کمپینڈیم مستقبل کے ہاؤسنگ پروجیکٹوں میں عمارتی سامان ٹیکنالوجی کے انتخاب اور اختیار کرنے میں پالیسی سازوں ، سرکاری / نجی کنسٹرکشن ایجنسیوں اور دیگر متعلقین کی بھی مدد کرے گی۔
کمپینڈیم کا اجراء کرتے ہوئے مکانات اور شہری امور کی وزارت کے سکریٹری نے ریاستوں / مرکز کے زیر انتظام خطوں سے کہا کہ وہ تعمیری ایجنسیوں، انجینئروں ، آر کیٹیکٹوں کے ساتھ بڑے پیمانے پر اس کو شیئر کریں تاکہ مکانات کے شعبے کے فائدے کے لئے تعمیر کے واسطے ان ٹیکنالوجی کو استعمال کیا جائے۔
مکانات اور شہری امور کی وزارت کے سکریٹری جناب درگا شنکر مشرا نے چنئی ، اندور ، راج کوٹ ، رانچی ، اگر تلہ  اور لکھنو  میں لائٹ ہاؤس پروجیکٹوں  کے کام کاج بھی جائزہ لیا۔ انہوں نے افسروں کو ہدایت دی کہ وہ مقررہ مدت کے اندر تعمیر کے کام کو مکمل کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14765
(Visitor Counter : 108